**Ενωτική Πρωτοβουλία Φυσικοθεραπευτών**

*ΔΕΥΤΕΡΟ-ΤΡΙΤΟ-ΤΕΤΑΡΤΟΒΑΘΜΙΑ ΦΡΟΝΤΙΔΑ ΥΓΕΙΑΣ*

**Ο ρόλος της φυσικοθεραπείας**

Το Εθνικό Σύστημα Υγείας αποτελείται σήμερα από τον δημόσιο τομέα και από τον ιδιωτικό τομέα και θα πρέπει να διέπεται από ενιαία κριτήρια λειτουργίας τόσο για υποδομές και προσωπικό, όσο και για τα ποιοτικά χαρακτηριστικά των υπηρεσιών που παρέχει.

Ένα σύστημα, που θα πρέπει να λειτουργεί με ***κέντρο τον ασθενή*** και τις ανάγκες του, και όχι με γνώμονα τα συμφέροντα συντεχνιών. Ένα σύστημα διαμορφωμένο έτσι ώστε να ευνοείται η αποκέντρωση και η εξυπηρέτηση όλων των Ελλήνων, και όχι μόνο αυτών που κατοικούν στα μεγάλα αστικά κέντρα.

Σε ένα τέτοιο ασθενοκεντρικό σύστημα, ο ρόλος της φυσικοθεραπείας δεν είναι μόνον *ουσιαστικός*, αλλά και *επιβεβλημένος.* Η στελέχωση με τον απαραίτητο αριθμό φυσικοθεραπευτών θα συμβάλει στη διατήρηση της υγείας των πολιτών, όπως αυτή ορίζεται από τον Π.Ο.Υ. αλλά και στον εξορθολογισμό των οικονομικών του ιδίου του συστήματος.

**Ο ρόλος του Π.Σ.Φ**

Με βάση και την θεσμική οντότητά του σαν Ν.Π.Δ.Δ. ο Π.Σ.Φ. οφείλει άμεσα να εντάξει στον προγραμματισμό του τις εξής ενέργειες:

**1.***Σύσταση επιτροπών*.

* Σε επίπεδο Π.Τ: τριμελής, απαρτιζόμενη από μέλη που έχουν εργασιακή σχέση με κάποια από τις παραπάνω δομές και θα εποπτεύεται από μέλος της Δ.Ε. Μοναδικό αντικείμενο η καταγραφή και ανάλυση *μόνον εργασιακών ζητημάτων* καθώς και η κατάθεση εναλλακτικών λύσεων προς την Δ.Ε.
* Σε επίπεδο Κ.Δ.Σ: πενταμελής, απαρτιζόμενη από μέλη που έχουν εργασιακή σχέση με κάποια από τις παραπάνω δομές και θα εποπτεύεται από μέλος του Κ.Δ.Σ. Μοναδικό αντικείμενο η κατάθεση προτάσεων με στόχο την *θεσμική αναβάθμιση του κλάδου* και η τεκμηρίωση της αναγκαιότητας παρουσίας φυσικοθεραπευτών σε όλες τις προαναφερθείσες δομές παροχής υπηρεσιών υγείας.

**2.***Δημιουργία ενιαίων εκλαϊκευμένων εντύπων σε ηλεκτρονική μορφή* που θα φιλοξενούνται στην επίσημη ιστοσελίδα του και θα αφορούν τη συμβολή της φυσικοθεραπείας τόσο στις χρονικές φάσεις εμπλοκής της (πριν, κατά & μετά την εισαγωγή) αλλά και τις τυχόν φυσιοθεραπευτικές οδηγίες ανά πάθηση.

**3.**Θέσπιση των *minimum καθιερωμένων κριτηρίων* για την πρόσληψη φυσικοθεραπευτών (πλήρης αξιοποίηση/μοριοδότηση στοιχείων βιογραφικού, ποσόστωση ανά ηλικιακή ομάδα και χρόνο ανεργίας, κλπ.) τόσο μέσω Α.Σ.Ε.Π. για το δημόσιο τομέα όσο και μέσω άλλων διαδικασιών που αξιοποιούνται για τον ιδιωτικό τομέα.

**4.**Απαίτηση *υποχρεωτικής κοινοποίησης* όλων των προσλήψεων στον Π.Σ.Φ. Η διαδικασία προσλήψεων θα υλοποιείται:

* για τον δημόσιο τομέα, μόνον μέσω Α.Σ.Ε.Π και όχι από τον εκάστοτε φορέα υποδοχής. Εφαρμογή συστήματος μοριοδότησης και όχι με διαγωνισμούς, που κοστίζουν και θέτουν σε αμφισβήτηση τα τυπικά προσόντα των υποψήφιων.
* για τον ιδιωτικό τομέα, με το σύστημα των minimum καθιερωμένων κριτηρίων πρόσληψης και θα εποπτεύονται από τον Π.Σ.Φ.

**5.**Ανάπτυξη *περιγράμματος θέσης εργασίας φυσικοθεραπευτή*, κατ’ αποκλειστικότητα από τον Π.Σ.Φ, που θα κωδικοποιεί τη σχετική Ευρωπαϊκή Νομοθεσία, θα την προσαρμόζει στα Ελληνικά δεδομένα και θα την επικαιροποιεί όποτε και όταν κρίνεται αναγκαίο.

Επίσης θα περιγράφει και θα οριοθετεί το περιεχόμενο της θέσης εργασίας:

* σε επίπεδο τυπικών γνώσεων, δεξιοτήτων, ικανοτήτων και εμπειρίας
* σε επίπεδο μη τυπικών γνώσεων, αξιών, συμπεριφορών,

τα οποία θεωρούνται εξίσου *απαραίτητα* για την επίτευξη των στόχων, διατυπωμένων με όρους αποδοτικότητας και οικονομικότητας.

**6.** Διαμόρφωση αποκλειστικά από τον Π.Σ.Φ. των κριτήριων που αφορούν στην ιδιαίτερη φύση του φυσιοθεραπευτικού επαγγέλματος και στους ειδικούς όρους άσκησής του, με στόχο την καθιέρωση ενός *δικαίου και εξειδικευμένου συστήματος αξιολόγησης* που θα δίνει έμφαση στο στοιχείο της θετικής ενίσχυσης και όχι των ποινών. Ενδεικτικά:

* Απόδοση: υποδομές, πόροι, διαδικασίες και κλινικό αποτέλεσμα
* Πρότυπα: κόστος, ποιότητα και κλινικά
* Μέτρηση απόδοσης: σύγκριση προτύπων με πραγματικότητα σχετικά με δομές, διαδικασίες και αποτελέσματα. Ως «εργαλεία» μπορεί να αξιοποιηθούν συνδυαστικά και με ανάλογο συντελεστή βαρύτητας, τα φύλλα αξιολόγησης, τα δομημένα ερωτηματολόγια και οι έρευνες γνώμης.
* Τεκμηρίωση διορθωτικών δράσεων (πολιτική κινήτρων): αμοιβές, εργασιακό περιβάλλον, συμμετοχική διοίκηση, ανάπτυξη- αυτοπραγμάτωση, διαπροσωπικές σχέσεις – κοινωνικές ανάγκες.

Επιπρόσθετα συμμετοχή με εκπρόσωπο του Π.Σ.Φ στην αξιολόγηση των δομών υγείας, όπου αυτό ασκείται.

**7.**Αξιοποίηση *προγραμμάτων συνεχιζόμενης εκπαίδευσης και δια βίου μάθησης* για τους φυσικοθεραπευτές, όπως ισχύει και για άλλους κλάδους εργαζομένων, πάντα με την καθοδήγηση του Π.Σ.Φ.

**8.**Σύνταξη σε ηλεκτρονική μορφή *εγχειριδίου διαδικασιών* (επιστημονικών, δεοντολογικών, διοικητικών) & *διαγραμμάτων ροής* παρεχόμενων φυσιοθεραπευτικών υπηρεσιών, που θα ισχύουν για όλους τους εργαζόμενους φυσικοθεραπευτές ανεξάρτητα από τον εργασιακό χώρο και τη σχέση εργασίας.

**9.**Υιοθέτηση των *ενιαίων ηλεκτρονικών εντύπων* (ΠΑΡΑΠΕΜΠΤΙΚΟ ΣΥΝΕΔΡΙ-ΩΝ ΦΥΣΙΚΟΘΕΡΑΠΕΙΑΣ & ΑΝΑΛΥΣΗ ΦΥΣΙΚΟΘΕΡΑΠΕΥΤΙΚΗΣ ΑΓΩΓΗΣ) και εφαρμογή τους σε όλες τις προαναφερθείσες δομές.

**10.***Ανάλυση* της υφιστάμενης κατάστασης και *εντοπισμός* προβλημάτων (επάρκεια δομών, προσωπικού, οργανωτικές δυσλειτουργίες, καταγραφή swot, κλπ)

**11.**Ανίχνευση *βαθμού ικανοποίησης* ασθενών και κοινωνικού περιγύρου νοσηλευόμενων, για τις παρεχόμενες φυσιοθεραπευτικές υπηρεσίες, με ανάπτυξη εξειδικευμένων ερωτηματολογίων

**12**.Διερεύνηση ποσοστού *εργασιακής ικανοποίησης φυσικοθεραπευτών*, με συμπλήρωση ερωτηματολογίων και άλλων πρόσφορων μεθοδολογιών.

**13.**Συμμετοχή εκπροσώπου Π.Σ.Φ σε θεσμικά όργανα που αφορούν στην *υγιεινή και ασφάλεια* & στην *προσβασιμότητα* των εργασιακών χώρων.

**14.**Παρουσία μέλους του σε *φορείς πιστοποίησης ποιότητας Υπηρεσιών Υγείας.*

**15.** *Ενημέρωση* όλων των Διοικήσεων των φορέων Β-Γ-Δ/βαθμιας παροχής υπηρεσιών υγείας σχετικά με την κείμενη νομοθεσία περί άσκησης του φυσιοθεραπευτικού επαγγέλματος, με *σαφή προειδοποίηση* για τις ποινικές ευθύνες που απορρέουν σε περιπτώσεις μη τήρησής της.

**16.***Ανάπτυξη συνεργασιών* με όλους τους εργασιακούς και σωματειακούς φορείς που δραστηριοποιούνται στις παραπάνω δομές υγείας αλλά και με ενώσεις ασθενών. Η γνωστοποίηση από τον Π.Σ.Φ των προβλημάτων των φυσιοθεραπευτών, που εργάζονται σ ‘ αυτές (δημόσιες & ιδιωτικές) αλλά και των προτάσεων του, θα διευκολύνει την από κοινού καλύτερη διεκδίκηση επίλυσης των.

**17.** *Διαρκής επαφή* με τις Ενώσεις των απανταχού Ομογενών, με στόχο την παροχή υλικοτεχνικής βοήθειας και τεχνογνωσίας όπου είναι αναγκαίο αλλά και πιθανή χρηματοδότηση ερευνητικών προγραμμάτων

**Διεκδικούμε μαχητικά**

**και**

**χωρίς κανένα συμβιβασμό**

**1.***Διασφάλιση* οργανικών θέσεων σε Δημόσιο & Ιδιωτικό τομέα. Ούτε μια απόλυση εργαζομένου.

**2.***Αποδέσμευση* φυσιοθεραπευτικών πράξεων από το κλειστό νοσήλιο. Η παρέμβασή μας πραγματοποιείται κατά περίπτωση και κατά πρόσκληση.

**3.***Θέσπιση* φυσιοθεραπευτικής συνεδρίας επί κλίνης με επιστημονικά κριτήρια.

**4.***Τροποποίηση* οργανισμών υγειονομικών δόμων και σχεδιασμός για *κάλυψη των αναγκών* από φυσικοθεραπευτές με *μόνιμη σχέση εργασίας*, σύμφωνα με *τα διεθνώς αποδεκτά* ποιοτικά και ποσοτικά πρότυπα και απαιτήσεις και όχι ακολουθώντας τους πειραματισμούς των «μαθητευόμενων μάγων και «σοφών» κάθε κοπής και εποχής, που αποδείχθηκαν επικίνδυνοι για το χώρο της υγείας.

**5.***Κατάργηση* της παράνοµης μισθολογικής διαφοροποίησης στο νέο μι-μισθολόγιο (Ν. 4024/11) μεταξύ των *κατηγοριών ΠΕ και ΤΕ* και εξίσωσή τους.

**6.***Μισθολογική αποκατάσταση* ύψους αποδοχών των φυσικοθεραπευτών σε αξιοπρεπή επίπεδα, με ταυτόχρονη άρση της *προαγωγικής στασιμότητας.*

**7**.Άμεση ένταξη των φυσικοθεραπευτών στην κατηγορία Α των δικαιούχων λήψης του *επιδόματος επικίνδυνης και ανθυγιεινής εργασίας*

**8.***Τροποποίηση του δημοσιοϋπαλληλικού κώδικα* για εξέλιξη και κατάργηση του διαχωρισμού σε ΤΕ και ΠΕ. Ο ΕΟΠΠΕΠ και το Υπουργείο Παιδείας, έχουν ήδη γνωμοδοτήσει οριστικά για το ζήτημα της κατάταξης των τίτλων σπουδών σε επίπεδα (για όλο το εκπαιδευτικό σύστημα) καθώς και για την αντιστοίχιση των προσόντων στα πλαίσια του Εθνικού Πλαισίου Προσόντων (ΕΠΠ/NQF). Θα πρέπει να επισημανθεί ότι το τελικό πόρισμα έχει ήδη αποσταλεί στα αρμόδια Ευρωπαϊκά όργανα και αναμένεται η συνολική υιοθέτησή του. Συνεπώς δεν υπάρχει πλέον κανένα επιχείρημα ή δικαιολογία για τον διαχωρισμό των αποφοίτων της *ενιαίας Τριτοβάθμιας Εκπαίδευσης*, με την ύπαρξη δύο μισθολογικών κατηγοριών.

**9**.Να *διασφαλιστεί* µε ρητή νομοθετική ρύθμιση η *ισότιµη* και µε τα *ίδια κριτήρια* και προϋποθέσεις *επιλογή προϊσταμένων* μεταξύ υπαλλήλων ΤΕ και ΠΕ κατηγορίας, όπως άλλωστε προβλέπεται από τον Ν.3839/10, µε ενίσχυση περαιτέρω των αξιοκρατικών του χαρακτηριστικών.

**10.***Κατάργηση* της αναχρονιστικής και έωλης πλέον, µετά από τους πρόσφατους Νόµους, διάταξης του άρθρου 97 του Ν.3528/2007 (Υ.Κ.) περί προβαδίσµατος της ΠΕ έναντι της ΤΕ κατηγορίας, η οποία αποτέλεσε το όχηµα που χρησιμοποίησε η διοίκηση για να «οικοδοµήσει» τον *διαχρονικό αποκλεισµό μας* από κάθε υπηρεσιακή εξέλιξη καθώς και από την *θεσμοθέτηση* ενιαίας κατηγορίας Ανώτατης Εκπαίδευσης.

**11.**Σύσταση *Διατομεακού Τμήματος Φυσικοθεραπείας* ή *Αυτοτελούς Γραφείου Φυσικοθεραπείας επίπεδου τμήματος,* με προϊστάμενο φυσικοθεραπευτή, που θα υπάγεται στην επίσης προτεινόμενη *Υποδιεύθυνση Επαγγελμάτων Υγείας* και *δεν θα προσφέρει πρωτοβάθμιες υπηρεσίες.* Επισημαίνεται, ότι οι διαιτολόγοι χωρίς καν να διαθέτουν Ν.Π.Δ.Δ., κατάφεραν ήδη με το άρθρο 134 του Ν. 4052/1-3-2012 να δημιουργήσουν Τμήμα Κλινικής Διατροφής.

**12.**Θέσπιση *ειδικού κλάδου*, όπου θα εντάσσονται όλα τα επαγγέλματα υγείας, με αξιοκρατικό σύστημα κρίσεων για την κατάληψη θέσεων ευθύνης σε όλες τις βαθμίδες ιεραρχίας της προτεινόμενης *Υποδιεύθυνσης Επαγγελμάτων Υγείας.*

**13.**Εφαρμογή όλων των σχετικών περιοριστικών διατάξεων περί φυσιοθεραπευτικών πράξεων και *οριστική απαλλαγή* των συναδέλφων από την *άσκηση αλλότριων καθηκόντων.*

**14.**Υποχρεωτική συμμετοχή εξειδικευμένων συναδέλφων στα *κέντρα πόνου* και *κεφαλαλγίας*, σε συνεργασία και με τις αντίστοιχες Επιστημονικές Εταιρείες.

**15.***Βελτίωση* συνθηκών και όρων εργασίας των φυσικοθεραπευτών και *λήψη* των αναγκαίων μέτρων, που να προάγουν την σωματική και ψυχική υγεία τους.

**16.***Εξίσωση όρων συνταξιοδότησης* για όλους τους φυσικοθεραπευτές, που υπηρετούν στον δημόσιο και ιδιωτικό τομέα.

***Οι παραπάνω προτάσεις μας είναι άμεσα υλοποιήσιμες, ενώ παράλληλα, μπορούν να επιφέρουν συνολική μείωση στις αναιτιολόγητες δαπάνες υγείας της «κεντρικής» κυβέρνησης.***

***Κάνε τις θέσεις μας***

***φωνή σου***

***&***

***δύναμη δώσε μας***

***με τη συμμετοχή σου***

Οι υποψήφιοι με τα ψηφοδέλτια της ΕΝΩΤΙΚΗΣ ΠΡΩΤΟΒΟΥΛΙΑΣ ΦΥΣΙΚΟΘΕ-ΡΑΠΕΥΤΩΝ

για τη Δ.Ε & τη Γ.Σ των Αντιπρόσωπων του Π.Τ Αττικής

1. ΛΑΜΠΡΟΥ ΑΝΑΣΤΑΣΙΟΣ ΤΟΥ ΓΕΩΡΓΙΟΥ

2. ΜΑΝΟΣ ΕΥΑΓΓΕΛΟΣ ΤΟΥ ΚΩΝΣΤΑΝΤΙΝΟΥ

3. ΜΗΤΣΙΚΑΡΗΣ ΓΕΩΡΓΙΟΣ ΤΟΥ ΙΩΑΝΝΗ

4. ΜΟΥΣΤΑΚΗ ΕΛΕΥΘΕΡΙΑ ΤΟΥ ΑΝΔΡΕΑ

5. ΠΙΚΡΑΜΕΝΟΣ ΣΤΑΣΙΝΟΣ ΤΟΥ ΠΑΝΑΓΙΩΤΗ

6. ΡΟΥΤΣΗ ΜΑΡΙΑ ΤΟΥ ΠΕΤΡΟΥ

7. ΣΤΑΘΟΠΟΥΛΟΣ ΣΤΑΥΡΟΣ ΤΟΥ ΑΘΑΝΑΣΙΟΥ

8. ΨΑΡΟΜΜΑΤΗΣ ΚΥΡΙΑΚΟΣ ΤΟΥ ΜΙΧΑΗΛ

Για το ΚΕΝΤΡΙΚΟ ΔΙΟΙΚΗΤΙΚΟ ΣΥΜΒΟΥΛΙΟ

1. ΚΟΝΤΟΠΟΔΗΣ ΚΩΝΣΤΑΝΤΙΝΟΣ ΤΟΥ ΕΛΕΥΘΕΡΙΟΥ

2. ΚΟΥΤΙΒΑ ΣΤΑΥΡΟΥΛΑ ΤΟΥ ΠΑΝΑΓΙΩΤΗ

3. ΛΑΜΠΡΟΥ ΑΝΑΣΤΑΣΙΟΣ ΤΟΥ ΓΕΩΡΓΙΟΥ

4. ΜΑΝΟΣ ΕΥΑΓΓΕΛΟΣ ΤΟΥ ΚΩΝΣΤΑΝΤΙΝΟΥ

5. ΜΑΡΗ ΑΙΚΑΤΕΡΙΝΗ ΤΟΥ ΕΜΜΑΝΟΥΗΛ

6. ΜΗΤΣΙΚΑΡΗΣ ΓΕΩΡΓΙΟΣ ΤΟΥ ΙΩΑΝΝΗ

7. ΜΟΥΣΤΑΚΗ ΕΛΕΥΘΕΡΙΑ ΤΟΥ ΑΝΔΡΕΑ

8. ΠΑΠΟΥΤΣΑΚΗΣ ΚΩΝΣΤΑΝΤΙΝΟΣ ΤΟΥ ΧΑΡΙΛΑΟΥ

9. ΠΑΤΣΙΡΗΣ ΣΤΕΦΑΝΟΣ ΤΟΥ ΔΗΜΗΤΡΙΟΥ

10. ΠΙΚΡΑΜΕΝΟΣ ΣΤΑΣΙΝΟΣ ΤΟΥ ΠΑΝΑΓΙΩΤΗ

11. ΡΟΥΤΣΗ ΜΑΡΙΑ ΤΟΥ ΠΕΤΡΟΥ

12. ΣΑΚΚΟΠΟΥΛΟΣ ΙΩΑΝΝΗΣ ΤΟΥ ΓΕΩΡΓΙΟΥ

13. ΣΚΑΝΔΑΜΗΣ ΓΕΩΡΓΙΟΣ ΤΟΥ ΜΙΧΑΗΛ

14. ΣΤΑΘΟΠΟΥΛΟΣ ΣΤΑΥΡΟΣ ΤΟΥ ΑΘΑΝΑΣΙΟΥ

15. ΤΣΕΠΑΣ ΛΕΩΝΙΔΑΣ ΤΟΥ ΦΩΤΙΟΥ

16. ΦΩΤΙΟΥ ΔΙΑΜΑΝΤΗΣ ΤΟΥ ΚΩΝΣΤΑΝΤΙΝΟΥ

17. ΧΑΡΩΝΙΤΗΣ ΕΠΑΜΕΙΝΩΝΔΑΣ ΤΟΥ ΒΑΣΙΛΕΙΟΥ

18. ΧΡΥΣΟΥΛΑΚΗΣ ΙΩΑΝΝΗΣ ΤΟΥ ΓΕΩΡΓΙΟΥ

19. ΨΑΡΟΜΜΑΤΗΣ ΚΥΡΙΑΚΟΣ ΤΟΥ ΜΙΧΑΗΛ